CELEX: 32006L0001
Language: sl
Date: 2006-01-18 00:00:00
Title: Direktiva Evropskega parlamenta in Sveta 2006/1/ES z dne  18. januarja 2006  o uporabi vozil, najetih brez voznikov, za cestni prevoz blaga (kodificirano besedilo)   (Besedilo velja za EGP)

4.2.2006   
            
            
               SL
            
            
               Uradni list Evropske unije
            
            
               L 33/82
            
         
      DIREKTIVA EVROPSKEGA PARLAMENTA IN SVETA 2006/1/ES
   
   z dne 18. januarja 2006
   o uporabi vozil, najetih brez voznikov, za cestni prevoz blaga
   (kodificirano besedilo)
   (Besedilo velja za EGP)
   EVROPSKI PARLAMENT IN SVET EVROPSKE UNIJE STA —
   ob upoštevanju Pogodbe o ustanovitvi Evropske skupnosti in zlasti člena 71 Pogodbe,
   ob upoštevanju predloga Komisije,
   ob upoštevanju mnenja Evropskega ekonomsko-socialnega odbora (1),
   po posvetovanju z Odborom regij,
   v skladu s postopkom, določenim v členu 251 Pogodbe (2),
   ob upoštevanju naslednjega:
   
               (1)
            
            
               Direktiva Sveta 84/647/EGS z dne 19. decembra 1984 o uporabi vozil za cestni prevoz blaga, najetih brez voznikov (3), je bila bistveno spremenjena (4). Zaradi jasnosti in racionalnosti bi bilo treba navedeno direktivo kodificirati.
            
         
               (2)
            
            
               Z makroekonomskega vidika uporaba najetih vozil v nekaterih okoliščinah omogoča optimalno razporejanje virov z omejevanjem potratne uporabe proizvodnih faktorjev.
            
         
               (3)
            
            
               Ta možnost z mikroekonomskega vidika prinaša v organizacijo prevoza prožnost in s tem povečuje produktivnost podjetij.
            
         
               (4)
            
            
               Ta direktiva ne bi smela posegati v obveznosti držav članic glede rokov za prenos direktiv, ki sta navedeni v delu B Priloge I, v nacionalno pravo —
            
         SPREJELA NASLEDNJO DIREKTIVO:
   Člen 1
   V tej direktivi:
   
               (a)
            
            
               „vozilo“ pomeni motorno vozilo, priklopnik, polpriklopnik ali skupino vozil, ki je namenjena izključno prevozu blaga;
            
         
               (b)
            
            
               „najeto vozilo“ pomeni vsako vozilo, ki je na podlagi pogodbe s podjetjem, ki da vozilo na razpolago, za plačilo in za določeno časovno obdobje na voljo podjetju za opravljanje cestnih prevozov blaga za najem ali plačilo ali za lastne potrebe.
            
         Člen 2
   1.   Vsaka država članica dovoli uporabo vozil znotraj svojega ozemlja za promet med državami članicami, ki jih najamejo podjetja s sedežem v drugi državi članici, če:
   
               (a)
            
            
               je vozilo registrirano ali dano v promet v skladu s predpisi slednje države članice;
            
         
               (b)
            
            
               se pogodba nanaša samo na najem vozila brez voznika in ji ni priložena pogodba o delu, sklenjena z istim podjetjem, o voznem in spremljevalnem osebju;
            
         
               (c)
            
            
               je najeto vozilo na voljo samo podjetju, ki ga uporablja v obdobju najemne pogodbe;
            
         
               (d)
            
            
               najeto vozilo vozi osebje podjetja, ki vozilo uporablja.
            
         2.   Izpolnjevanje pogojev, določenih v točkah (a) do (d) odstavka 1, se dokazuje z naslednjimi dokumenti, ki morajo biti v vozilu:
   
               (a)
            
            
               najemna pogodba ali overjen izvleček iz te pogodbe, v katerem so navedeni zlasti ime najemodajalca, ime najemnika, datum in veljavnost pogodbe ter identifikacija vozila;
            
         
               (b)
            
            
               če voznik ni oseba, ki je najela vozilo, pogodba o zaposlitvi voznika ali overjen izvleček iz te pogodbe, v katerem so navedeni zlasti ime delodajalca, ime delavca ter datum in veljavnost pogodbe o zaposlitvi ali novejši plačilni list.
            
         Po potrebi se lahko dokumenti, navedeni pod (a) in (b), nadomestijo z enakovrednim dokumentom, ki ga izdajo pristojni organi države članice.
   Člen 3
   1.   Države članice sprejmejo potrebne ukrepe za zagotovitev, da lahko njihova podjetja za cestni prevoz blaga uporabljajo najeta vozila, ki so registrirana ali dana v promet v skladu s predpisi njihovih držav članic, pod enakimi pogoji kakor vozila v lasti podjetij, če so izpolnjeni pogoji iz člena 2.
   2.   Države članice lahko izvzamejo iz določb odstavka 1 prevoze za lastne potrebe, ki jih opravljajo vozila s skupno dovoljeno maso več kot šest ton.
   Člen 4
   Ta direktiva ne vpliva na predpise države članice, ki za uporabo najetih vozil določajo manj stroge pogoje od pogojev iz členov 2 in 3.
   Člen 5
   Brez poseganja v člena 2 in 3 ta direktiva ne vpliva na uporabo pravil o:
   
               (a)
            
            
               organizaciji trga cestnega prevoza blaga za najem ali plačilo in za lastne potrebe ter zlasti dostopa na trg, predvsem v zvezi z omejitvami cestnih zmogljivosti s kvotami;
            
         
               (b)
            
            
               cenah in pogojih za cestni prevoz blaga;
            
         
               (c)
            
            
               oblikovanju cen za najem;
            
         
               (d)
            
            
               uvozu vozil;
            
         
               (e)
            
            
               pogojih, ki urejajo dostop do dejavnosti ali poklica najemodajalca cestnega vozila.
            
         Člen 6
   Direktiva 84/647/EGS se razveljavi brez poseganja v obveznosti držav članic glede rokov za prenos direktiv, ki sta navedeni v delu B Priloge I, v nacionalno pravo.
   Sklicevanja na razveljavljeno direktivo se štejejo za sklicevanja na to direktivo in se berejo v skladu s korelacijsko tabelo iz Priloge II.
   Člen 7
   Ta direktiva začne veljati dvajseti dan po objavi v Uradnem listu Evropske unije.
   Člen 8
   Ta direktiva je naslovljena na države članice.
   
      V Strasbourgu, 18. januarja 2006
      
         
            Za Evropski parlament
         
         
            Predsednik
         
         J. BORRELL FONTELLES
         
      
      
         
            Za Svet
         
         
            Predsednik
         
         H. WINKLER
         
      
   
   
      (1)  UL C 108, 30.4.2004, str. 56.
   
      (2)  Mnenje Evropskega parlamenta z dne 10. februarja 2004 (UL C 97 E, 22.4.2004, str. 66) in Sklep Sveta z dne 8. decembra 2005.
   
      (3)  UL L 335, 22.12.1984, str. 72. Direktiva, kakor je bila spremenjena z Direktivo 90/398/EGS (UL L 202, 31.7.1990, str. 46).
   
      (4)  Glej del A Priloge I.
   
      PRILOGA I
      Del A
      Razveljavljena direktiva in njena sprememba
      
         (iz člena 6)
      
      
                  Direktiva Sveta 84/647/EGS
               
               
                  (UL L 335, 22.12.1984, str. 72)
               
            
                  Direktiva Sveta 90/398/EGS
               
               
                  (UL L 202, 31.7.1990, str. 46)
               
            Del B
      Roki za prenos v nacionalno pravo
      
         (iz člena 6)
      
      
                  Direktiva
               
               
                  Rok za prenos
               
            
                  Direktiva 84/647/EGS
               
               
                  30. junij 1986
               
            
                  Direktiva 90/398/EGS
               
               
                  31. december 1990
               
            
   
      PRILOGA II
      Korelacijska tabela
      
                  Direktiva 84/647/EGS
               
               
                  Ta direktiva
               
            
                  Člen 1, uvodno besedilo
               
               
                  Člen 1, uvodno besedilo
               
            
                  Člen 1, prva alinea
               
               
                  Člen 1(a)
               
            
                  Člen 1, druga alinea
               
               
                  Člen 1(b)
               
            
                  Člen 2, uvodno besedilo
               
               
                  Člen 2(1), uvodno besedilo
               
            
                  Člen 2, točke 1 do 4
               
               
                  Člen 2(1)(a) do (d)
               
            
                  Člen 2, točka 5, prvi pododstavek, uvodno besedilo
               
               
                  Člen 2(2), prvi pododstavek, uvodno besedilo
               
            
                  Člen 2, točka 5, prvi pododstavek, točki (a) in (b)
               
               
                  Člen 2(2), prvi pododstavek, točki (a) in (b)
               
            
                  Člen 2, točka 5, drugi pododstavek
               
               
                  Člen 2(2), drugi pododstavek
               
            
                  Člen 3
               
               
                  Člen 3
               
            
                  Člen 4(1)
               
               
                  Člen 4
               
            
                  Člen 5, uvodno besedilo
               
               
                  Člen 5, uvodno besedilo
               
            
                  Člen 5, prva alinea
               
               
                  Člen 5(a)
               
            
                  Člen 5, druga alinea
               
               
                  Člen 5(b)
               
            
                  Člen 5, tretja alinea
               
               
                  Člen 5(c)
               
            
                  Člen 5, četrta alinea
               
               
                  Člen 5(d)
               
            
                  Člen 5, peta alinea
               
               
                  Člen 5(e)
               
            
                  Člen 6
               
               
                  -
               
            
                  Člen 7
               
               
                  -
               
            
                  Člen 8
               
               
                  -
               
            
                  -
               
               
                  Člen 6
               
            
                  -
               
               
                  Člen 7
               
            
                  Člen 9
               
               
                  Člen 8
               
            
                  -
               
               
                  Priloga I
               
            
                  -
               
               
                  Priloga II